ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
தில்லி எய்ம்ஸ் மருத்துவமனையின் “இ-ஐசியு” காணொலிக் காட்சி ஆலோசனைக்கு வரவேற்பு
கொவிட்-19 தொற்றால் இறப்பவர்களின் எண்ணிக்கையை குறைப்பதற்கான மத்திய அரசின் செயல்பாடுகளை வலுப்படுத்தும் முயற்சியாக, புதுதில்லியில் உள்ள அகில இந்திய மருத்துவ அறிவியல் நிறுவனம் , நாடெங்கிலும் உள்ள அவசர சிகிச்சைப் பிரிவில் பணிபுரியும் மருத்துவர்களுக்கு காணொலிக் காட்சி வாயிலாக ஆலோசனை வழங்கும் “இ-ஐசியு” திட்டத்தை இம் மாதம் 8-ந் தேதி அன்று துவக்கியது.
மருத்துவமனைகளில் கொவிட்-19 நோயாளிகளுக்கு சிகிச்சை அளிக்கும் மருத்துவர்கள், தொற்று நிர்வாகம் குறித்த விவாதங்களை தமக்குள் மேற்கொள்ள செய்வதே இத்திட்டத்தின் குறிக்கோளாகும். இந்த காணொலிக் காட்சி தளத்தில், நாடெங்கும் உள்ள அவசர சிகிச்சைப் பிரிவு உள்ளிட்ட கொவிட்-19 நோயாளிகளுக்கு சிகிச்சை அளிக்கும் மருத்துவர்கள் தமது ஐயங்களை எழுப்பி புதுதில்லியில் உள்ள எய்ம்ஸ் மருத்துவமனை சிறப்பு மருத்துவர்களிடமும், பிற நிபுணர்களிடமும் தெளிவு பெறுகிறார்கள். மேலும், தமது அனுபவங்களையும், நிபுணத்துவத்தையும் மற்ற மருத்துவர்களுடன் பகிர்ந்து கொள்கிறார்கள்.
இதுவரை இந்த நிகழ்ச்சியின் வாயிலாக நான்கு அமர்வுகள் நடத்தப்பட்டன. இதில் தமிழ்நாடு, கேரளா, ஆந்திரப்பிரதேசம், கர்நாடகா, தெலங்கானா, மும்பை, கோவா, தில்லி, குஜராத், அசாம், பிகார் ஆகிய 11 மாநிலங்களைச் சேர்ந்த 43 பெரிய  மருத்துவமனையின் மருத்துவர்கள் பங்கேற்றனர். ஒவ்வொரு அமர்வும் ஒன்னரை மணி முதல் இரண்டு மணி நேரம் வரை நடைபெறுகிறது. இந்த அமர்வுகளில் மறுபரிசோதனை, நோயாளிகள் சேர்ப்பு மற்றும் டிஸ்சார்ஜ் முறைகள், மருத்துவமனையிலிருந்து நோயாளிகள் சென்றவுடன் ஏற்படும் அறிகுறிகள், பணிக்கு திரும்புதல் உள்ளிட்ட பல்வேறு விஷயங்கள் விவாதிக்கப்பட்டன.
வரும் வாரங்களில் “இ-ஐசியு” காணொலிக் காட்சி ஆலோசனை நிகழ்ச்சியில், 500 படுக்கைகள் மற்றும் அதற்கு அதிகமான எண்ணிக்கை உள்ள படுக்கைகளைக் கொண்ட சிறிய மருத்துவமனைகளின் அவசர சிகிச்சைப் பிரிவு மருத்துவர்களும் பங்கேற்க உள்ளார்கள்.
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 164.59 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 164.59 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.38 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793738
நுகர்வோர் நலன், உணவு மற்றும் பொது விநியோகம் அமைச்சகம்
ஆராய்ச்சி, வடிவமைப்பு மற்றும் தர நிர்ணய நிறுவனம்: “ஒரே தேசம் ஒரே தர அளவின்” கீழ் தர மேம்பாட்டு நிறுவனம் என்ற அங்கீகாரத்தைப் பெறும் முதல் நிறுவனம்
நுகர்வோர் விவகாரங்கள் துறையின் கீழ் இயங்கும் இந்திய தர நிர்ணய அமைப்பின் இயக்கமான “ஒரே தேசம் ஒரே தர அளவின்” கீழ் தர மேம்பாட்டு நிறுவனம் என்ற அங்கீகாரத்தைப் பெற்றுள்ள முதல் நிறுவனம் என்ற பெருமையை இந்திய ரயில்வேயின் ஆராய்ச்சி, வடிவமைப்பு மற்றும் தர நிர்ணய நிறுவனம் பெற்றுள்ளது.
இந்திய அரசின் தொலைநோக்குத் திட்டமான “ஒரே தேசம் ஒரே தர அளவை” அடைவதற்காக, தேசிய தர நிர்ணய அமைப்பான இந்திய தர நிர்ணய அமைப்பு, “தர மேம்பாட்டு நிறுவனத்தை அங்கீகரிக்கும்” திட்டம் ஒன்றை அறிமுகப்படுத்தியுள்ளது. இந்தத் திட்டத்தின் வாயிலாக, நாட்டில் குறிப்பிட்ட துறைகளில் தர நிர்ணய மேம்பாட்டு நடவடிக்கைகளில் ஈடுபட்டு வரும் பல்வேறு நிறுவனங்களின் செயல்திறனை ஒருங்கிணைத்து, இந்தியாவில் உள்ள அனைத்து தர மேம்பாட்டு நடவடிக்கைகளையும் இணைப்பதன் மூலம் “ஒரு பிரிவிற்கு ஒரே தேசிய தர அளவு” என்பதை உருவாக்குவதை இந்திய தர நிர்ணய அமைப்பு நோக்கமாகக் கொண்டுள்ளது.
ரயில்வே அமைச்சகத்தின் ஆராய்ச்சி மற்றும் மேம்பாட்டின் ஒரே பிரிவான லக்னோவில் உள்ள ஆராய்ச்சி, வடிவமைப்பு மற்றும் தர நிர்ணய நிறுவனம், ரயில்வே துறையில் தர நிர்ணயப் பணிகளை மேற்கொள்ளும் இந்தியாவின் முன்னணி அமைப்பாகும்.
இந்திய தர நிர்ணய அமைப்பின் தர மேம்பாட்டு நிறுவனத்தின் அங்கீகாரத்தைப் பெறுவதற்காக, ஆராய்ச்சி, வடிவமைப்பு மற்றும் தர நிர்ணய நிறுவனம் முன்முயற்சிகளை மேற்கொண்டது. இந்த முயற்சியில் உலக வர்த்தக அமைப்பு-வர்த்தகத்திற்கான தொழில்ரீதியான தடைகள்  வழிவகுத்த சிறந்த நடைமுறை விதிகளின் அடிப்படையிலும், தர மேம்பாட்டு நிறுவன அங்கீகாரம் பெறுவதற்கு இந்திய தர நிர்ணய அமைப்பு விதித்துள்ள வரைமுறைகளைப் பின்பற்றியும் ஆராய்ச்சி, வடிவமைப்பு மற்றும் தர நிர்ணய நிறுவனம், தனது தர நிர்ணய நடைமுறைகளை மறு ஆய்வு செய்தது.
இந்த அங்கீகாரம் 3 ஆண்டுகளுக்கு அமலில் இருக்கும், அதற்குப் பிறகு புதுப்பிக்கப்பட்ட வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1723360
சுகாதாரம் மற்றும் குடும்ப நலத்துறை அமைச்சகம்
நாடு முழுவதும் 2023, செப்டம்பர் 17 முதல் நடைபெற்று வரும் அத்தியாவசிய சுகாதார சேவைகளுக்கான ஆயுஷ்மான் சுகாதார இயக்கம்
அத்தியாவசிய சுகாதார சேவைகளை நிறைவு செய்வதற்கான ஆயுஷ்மான் சுகாதார இயக்கம் செப்டம்பர் 17 முதல் நாடு முழுவதும் நடைபெறுகிறது. 2023, செப்டம்பர் 13 அன்று குடியரசுத் தலைவர் திருமதி திரௌபதி முர்மு அவர்களால் தொடங்கப்பட்ட 'ஆயுஷ்மான் சுகாதார' இயக்கம், நாடு முழுவதும் சுகாதார அணுகல் மற்றும் உள்ளடக்கத்தை மறுவரையறை செய்வதை நோக்கமாகக் கொண்டுள்ளது. ஒவ்வொரு கிராமத்திற்கும் நகரத்திற்கும் விரிவான சுகாதார பாதுகாப்பை விரிவுபடுத்துவதும், புவியியல் தடைகளைத் தாண்டி, யாரும் பின்தங்காமல் இருப்பதை உறுதி செய்வதும் ஆகும்.
ஆயுஷ்மான் சுகாதார இயக்கத் திட்டத்தின் ஒரு பகுதியாக, 2023, செப்டம்பர் 17 முதல் 30,000-க்கும் மேற்பட்ட ஆயுஷ்மான் முகாம்களும் நடத்தி முடிக்கப்பட்டுள்ளன. அவை 2023, செப்டம்பர் 2023 நிலவரப்படி 2.5 லட்சத்துக்கும் மேற்பட்ட நோயாளிகளின் வருகையைப் பதிவு செய்துள்ளது.
ஆயுஷ்மான் சுகாதார இயக்கத்தின் ஒரு பகுதியாக, கடந்த 3 நாட்களில் மட்டும், 2.5 லட்சத்துக்கும் மேற்பட்ட ஆயுஷ்மான் சுகாதார இயக்க அடையாளங்கள் உருவாக்கப்பட்டுள்ளன, 10 லட்சத்துக்கும் மேற்பட்ட மக்கள் இலவச மருந்துகளைப் பெற்றுள்ளனர், மேலும் 8 லட்சத்துக்கும் அதிகமான மக்கள் இலவச நோய் கண்டறிதல் சேவைகளைப் பெற்றுள்ளனர்.
|
|
-
|
|
மொத்த சுகாதார முகாம்கள் நிறைவு
|
|
2,271
|
|
-
|
|
பதிவு செய்த நோயாளிகள்
|
|
2,64,042
ANU/AD/IR/KPG/KV
(Visitor Counter : 47
பாதுகாப்பு அமைச்சகம்
மாற்றுத்திறனாளி குழந்தைகளைக் கொண்ட ராணுவ பணியாளர்களுக்கு குடியிருப்பு ஒதுக்குவதற்கான அதிகாரம்
மாற்றுத்திறனாளி குழந்தைகளைக் கொண்ட ராணுவத்தினருக்கு மணமானோர் குடியிருப்பு வசதி அளிப்பதில் முன்னுரிமை கொடுக்கும் வகையில் அதிகாரத்தை பரவலாக்க பாதுகாப்பு அமைச்சகம் முடிவு செய்துள்ளது. அண்மையில் இதற்கான ஆணை வெளியிடப்பட்டுள்ளது. ஆயுதப்படை பணியாளர்களின் மாற்றுத்திறனாளி குழந்தைக்கு மூன்றாண்டு காலத்திற்கு குடியிருப்பை ஒதுக்குவது அல்லது தக்க வைப்பதற்கான அதிகாரம் அந்தந்தப்பகுதி ராணுவ அதிகாரிகளிடம் ஒப்படைக்கப்பட்டுள்ளது. இந்த தங்கும் வசதியை மேலும் 2 ஆண்டு காலத்திற்கு அந்த அதிகாரிகள் நீட்டிக்கலாம். இந்த அதிகாரம் முப்படைகளுக்கும் பொருந்தும். ராணுவ மருத்துவமனைக்கு முன்னுரிமை ஒதுக்கீட்டை அந்த மருத்துவமனையின் தலைவர் வழங்குவார்.
மாற்றுத்திறனாளி குழந்தைகளைக் கொண்ட ராணுவ பணியாளர்கள் அடிக்கடி, பல்வேறு பகுதிகளுக்கு இடம்பெயர்ந்து செல்வதால் ஏற்படும் சிரமங்களை இந்த நடவடிக்கை குறைக்க உதவும்.
நிதி அமைச்சகம்
இன்று மத்திய நிதியமைச்சரின் பட்ஜெட்டுக்கு முந்தைய ஆலோசனை கூட்டம்
மத்திய நிதி மற்றும் பெரு நிறுவனங்கள் விவகாரத்துறை அமைச்சர் திருமதி. நிர்மலா சீதாராமன், சமூகத்தின் அனைத்து தரப்பினரும் கலந்து கொண்ட பட்ஜெட்டுக்கு முந்தைய ஐந்தாவது ஆலோசனைக் கூட்டத்தை இன்று புதுதில்லியில் நடத்தினார்.
இந்தக் கூட்டத்தை துவக்கி வைத்து பேசிய அமைச்சர், மக்களின் வாழ்க்கைத் தரத்தை தீர்மானிக்கும் காரணியாக விளங்குவது, கல்வி, சுகாதாரம் உள்ளிட்ட சமுதாய கட்டமைப்பில் செய்யப்படும் பொது முதலீடுதான் என்றார். உள்ளடக்கிய வளர்ச்சியை நோக்கமாகக் கொண்டு, கல்வித் தரத்தை மேம்படுத்துவது, இளைஞர்களின் திறன் மேம்பாடு, வேலைவாய்ப்புகளைப் பெருக்குவது, நோய்களை குறைப்பது, பெண்களுக்கு அதிகாரமளிப்பது, மனித வளத்தை மேம்படுத்துவது ஆகியவற்றில் தற்போதைய அரசு உறுதியுடன் இருப்பதாக அவர் தெரிவித்தார்.
சுகாதாரம் , கல்வி , சமுதாயப் பாதுகாப்பு , ஓய்வூதியம் மற்றும் மனித வளம் உள்ளிட்ட பல அம்சங்கள் இந்த கூட்டத்தில் விவாதிக்கப்பட்டன.
இந்தக் கூட்டத்தில் நிதி செயலர், வருவாய் துறை செயலர், செலவீனத் துறை செயலர் உள்ளிட்ட பல அமைச்சகங்களின் செயலர்களும், நிதி அமைச்சகத்தின் உயர் அதிகாரிகளும் பங்கேற்றனர்.
(Visitor Counter : 151
பிரதமர் அலுவலகம்
ஐக்கிய அரபு அமீரக அதிபர் மேதகு திரு ஷேக் முகமது பின் ஜயீத் அல் நயானுடன் பிரதமர் சந்திப்பு
முனிச்சிலிருந்து திரும்புகையில் பிரதமர் திரு நரேந்திர மோடி இன்று அபுதாபி சென்றார். அங்கு ஐக்கிய அரபு அமீரக அதிபர் மேதகு திரு ஷேக் முகமது பின் ஜயீத் அல் நயானை அவர் சந்தித்துப் பேசினார். கடந்த 2019-ஆம் ஆண்டு பிரதமர் கடைசியாக அபுதாபி சென்ற பிறகு இரு தலைவர்களுக்கும் இடையே நேரடியாக நடைபெறும் முதல் சந்திப்பாக இது அமைந்தது.
ஐக்கிய அரபு அமீரகத்தின் முன்னாள் அதிபர் திரு ஷேக் கலீஃபா பின் சயீத் அல் நயானின் மறைவுக்கு இரங்கல் தெரிவிப்பதே பிரதமர் பயணத்தின் முக்கிய நோக்கமாகும். திரு ஷேக் முகமது பின் ஜயீத் அல் நயான் மற்றும் அவரது குடும்ப உறுப்பினர்களிடம் பிரதமர் தமது ஆழ்ந்த இரங்கலைத் தெரிவித்தார்.
ஐக்கிய அரபு அமீரகத்தின் அதிபராக 3-வது முறையாக தேர்ந்தெடுக்கப்பட்டுள்ள திரு ஷேக் முகமது பின் ஜயீத் அல் நயானுக்கும் பிரதமர் வாழ்த்து தெரிவித்தார்.
இந்தியா- ஐக்கிய அரபு அமீரகம் இடையேயான விரிவான கேந்திர கூட்டுமுயற்சியின் பல்வேறு அம்சங்கள் பற்றி இரண்டு தலைவர்களும் ஆய்வு செய்தனர். பிப்ரவரி 18-ஆம் தேதி நடைபெற்ற காணொலி உச்சிமாநாட்டில் இருவரும் சந்தித்தபோது விரிவான பொருளாதார கூட்டு உடன்படிக்கையில் இரு நாடுகளும் கையெழுத்திட்டன. இரு நாடுகளுக்கு இடையேயான வர்த்தகம் மற்றும் முதலீட்டை இந்த ஒப்பந்தம் மேலும் ஊக்குவிக்கும் என்று எதிர்பார்க்கப்படுகிறது. 2021-22 நிதியாண்டில் இருதரப்பு வர்த்தகம் 72 பில்லியன் அமெரிக்க டாலராக இருந்தது. இந்தியாவின் மூன்றாவது மிகப்பெரிய வர்த்தக கூட்டாளியாகவும், இரண்டாவது மிகப்பெரிய ஏற்றுமதி தலமாகவும் ஐக்கிய அரபு அமீரகம் விளங்குகிறது. இந்தியாவில் ஐக்கிய அரபு அமீரகத்தின் அந்நிய நேரடி முதலீடுகள் கடந்த சில ஆண்டுகளாக தொடர்ந்து அதிகரித்து, தற்போது 12 மில்லியன் அமெரிக்க டாலரைக் கடந்துள்ளது.
வர்த்தகம், முதலீடு, புதுப்பிக்கத்தக்க எரிசக்தி உள்ளிட்ட எரிசக்தி, உணவுப் பாதுகாப்பு, சுகாதாரம், ராணுவம், திறன்கள், கல்வி, கலாச்சாரம் மற்றும் மக்களிடையேயான உறவு உள்ளிட்ட பல்வேறு துறைகளில் வரும் ஆண்டுகளில் இருதரப்பு ஒத்துழைப்பை மேம்படுத்துவதற்கான தொலைநோக்கு அறிக்கையை காணொலி உச்சிமாநாட்டில் இரு தலைவர்களும் வெளியிட்டிருந்தனர். இந்தத் துறைகளில் இரு நாடுகளும் இணைந்து பணியாற்றுவதற்கு இருவரும் திருப்தி தெரிவித்தனர்.
(
நுகர்வோர் நலன், உணவு மற்றும் பொது விநியோகம் அமைச்சகம்
இ-வணிகத்தில் போலி மற்றும் ஏமாற்றும் மதிப்பீடுகளைத் தடுத்து நுகர்வோர் நலனைப் பாதுகாக்க இந்தியத் தரநிர்ணய அமைவனம் கட்டமைப்பை அறிவித்துள்ளது
இ-வணிகத்தில் போலி மற்றும் ஏமாற்றும் மதிப்பீடுகளைத் தடுத்து நுகர்வோர் நலனைப் பாதுகாக்க ‘இணையவழி நுகர்வோர் மதிப்பீடுகள் - அவற்றின் சேகரிப்பு, இணைப்பு மற்றும் வெளியீட்டுக்கான கோட்பாடுகள் மற்றும் தேவைகள்’ குறித்த கட்டமைப்பை இந்தியத் தரநிர்ணய அமைவனம் 23.11.2022 அன்று அறிவித்திருப்பதாக மத்திய நுகர்வோர் நலன், உணவு மற்றும் பொதுவிநியோகத்துறை இணையமைச்சர் திரு அஸ்வினி செளபே மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்தார்.
இணையவழி நுகர்வோர் மதிப்பீடுகள் செய்வோரை அடையாளம் காணவும் சரிபார்க்கவும் சில நடைமுறைகள்:
1) ஒன்று அல்லது அதற்கும் கூடுதலாக மின்னஞ்சல்களை அனுப்பி பதிலுக்காகக் காத்திருந்து சரிபார்த்தல்;
2) ஒரு இணைப்பைக் க்ளிக் செய்வதன் மூலம் தங்களின் பதிவை உறுதிசெய்யுமாறு மதிப்பீட்டாளரைக் கேட்டு மின்னஞ்சல் அனுப்புவது;
3) இணையதளங்களைப் பாதுகாக்கும் கணினி உள்ளீடு  மூலம் சரிபார்த்தல்;
4) தொலைபேசி அழைப்பு அல்லது குறுஞ்செய்தி  மூலம் சரிபார்த்தல்;
5) கேப்ச்சா நடைமுறையைப் பயன்படுத்தி சரிபார்த்தல்
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1885397
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட கொவிட் தடுப்பூசிகளின் மொத்த எண்ணிக்கை : 53 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை சுமார் 53 கோடியை எட்டியுள்ளது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 60,40,607 முகாம்களில் 52,95,82,956 தடுப்பூசிகள் போடப்பட்டுள்ளன. கடந்த 24 மணி நேரத்தில் 57,31,574 தடுப்பூசிகள் செலுத்தப்பட்டுள்ளன.
நம் நாட்டில், இதுவரை மொத்தம், 3,13,02,345 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 42,295 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.46 சதவீதமாக அதிகரித்துள்ளது.
கடந்த 24 மணி நேரத்தில் 40,120 பேர் தொற்றுக்கு ஆளாகியுள்ளனர்.
தொடர்ந்து 47 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,85,227 ஆக உள்ளது. கடந்த 2020 மார்ச் மாதத்திலிருந்து இது மிகக் குறைவான எண்ணிக்கையாகும். இது, நாட்டின் மொத்த பாதிப்பில் 1.20 சதவீதமாகும்.
கடந்த 24 மணி நேரத்தில் 19,70,495 பரிசோதனைகளும், இந்தியாவில் இதுவரை மொத்தம் 48,94,70,779 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.13 சதவீதமாகவும், தினசரி தொற்று உறுதி விகிதம் 2.04 சதவீதமாகவும் இன்று பதிவாகியுள்ளது. தொடர்ந்து 67 நாட்களாக இந்த எண்ணிக்கை ஐந்து சதவீதத்திற்குக் குறைவாகவும், தொடர்ந்து 18 நாட்களாக இந்த எண்ணிக்கை மூன்று சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1745330
(
அறிவியல் மற்றும் தொழில்நுட்பத்துறை
உலகளாவிய தூய்மையான எரிசக்தி நடவடிக்கை மன்றக் கூட்டத்தில் மத்திய அமைச்சர் டாக்டர் ஜிதேந்திர சிங் தலைமையிலான குழு அமெரிக்கா செல்கிறது
மத்திய இணை அமைச்சர் டாக்டர் ஜிதேந்திர சிங் தலைமையிலான குழு உலகளாவிய தூய்மையான எரிசக்தி நடவடிக்கை அமைப்பின் கூட்டத்தில் பங்கேற்பதற்காக நாளை அமெரிக்கா புறப்படுகிறது. இந்தக்குழுவில் மத்திய மின்சாரம், புதிய மற்றும் புதுப்பிக்கத்தக்க எரிசக்தி அமைச்சகம் மற்றும் அறிவியல் மற்றும் தொழில்நுட்ப அமைச்சகத்தின் பிரதிநிதிகள் பங்கேற்கின்றனர்.
அமெரிக்க சுற்றுப்பயணத்தின் முதல் கட்டமாக டாக்டர் ஜிதேந்திர சிங் நாளை மாலை வாஷிங்டனுக்கு புறப்பட்டு அங்கிருந்து பிட்ஸ்பர்க்கும் பின்னர் நியூயார்க்கிற்கும் செல்கிறார்.
உலகளாவிய தூய்மையான எரிசக்தி நடவடிக்கை அமைப்பின் கூட்டம் செப்டம்பர் 21 முதல் 23 ஆம் தேதி வரை அமெரிக்காவின் பென்சில்வேனியாவில் உள்ள பிட்ஸ்பர்க்கில் நடைபெறும். தூய்மையான எரிசக்தி கண்டுபிடிப்பு மற்றும் வரிசைப்படுத்தலை விரைவுபடுத்த 30 நாடுகளைச் சேர்ந்த தலைமை செயல் அதிகாரிகள், கண்டுபிடிப்பாளர்கள், இளம் தொழில் வல்லுநர்கள், சிவில் சமூகத்தினர் மற்றும் அமைச்சர்கள் உட்பட உலகம் முழுவதிலும் உள்ள ஆயிரக்கணக்கான தூய்மையான எரிசக்தி தலைவர்களை இந்த நிகழ்வு ஒன்றிணைக்கும் என்று எதிர்பார்க்கப்படுகிறது.
டாக்டர் ஜிதேந்திர சிங், தமது புறப்பாட்டு அறிக்கையில், உலகளாவிய தூய்மையான எரிசக்தி நடவடிக்கை அமைப்பின் முழுமையான மற்றும் வட்டமேசை கூட்டங்களில் மிகவும் நெருக்கமான ஈடுபாடுகளை எதிர்நோக்குவதாகக் கூறியுள்ளார். உள்நாட்டிலும் வெளிநாட்டிலும் தூய்மையான மின்சார தொழில்நுட்பங்களில் சமீபத்திய முன்னேற்றங்களுக்கு இடையே, குறிப்பாக கோவிட் காலம் மற்றும் சமீபத்திய காலநிலை மாற்ற சவால்களில், பிரதமர் நரேந்திர மோடி மனிதகுலத்தின் முன்னேற்றத்திற்கான சுத்தமான எரிசக்தி தீர்வுகளில் நெருக்கமான ஒருங்கிணைப்பு மற்றும் ஒத்துழைப்பை வலுவாக பரிந்துரைத்து வருவதாக அவர் தெரிவித்துள்ளார்.
இந்த ஆண்டு பிப்ரவரியில் நடந்த உலக நிலையான வளர்ச்சி உச்சி மாநாட்டில் பிரதமர் மோடி ஆற்றிய உரையை மேற்கோள் காட்டியுள்ள டாக்டர் ஜிதேந்திர சிங், “1972 ஸ்டாக்ஹோம் மாநாட்டிலிருந்து கடந்த 50 ஆண்டுகளில் நிறைய பேசப்பட்டாலும் மிகக் குறைவாகவே செய்யப்பட்டுள்ளது. ஆனால் இந்தியாவில், உஜ்வாலா யோஜனா திட்டத்தின் கீழ் 90 மில்லியன் குடும்பங்கள் சுத்தமான சமையல் எரிபொருளைப் பெறுவது மற்றும் விவசாயிகளுக்கு புதுப்பிக்கத்தக்க எரிசக்தியைப் பெறுவது போன்ற பேச்சு மற்றும் நடவடிக்கைகளில் நாங்கள் நடந்துகொண்டோம், பிரதமர்-KUSUM திட்டத்தின் கீழ் விவசாயிகள் சோலார் பேனல்களை அமைக்கவும், அதைப் பயன்படுத்தவும் மற்றும் விற்கவும் ஊக்குவிக்கப்படுகிறார்கள். மின்கட்டமைப்பிற்கான உபரி மின்சாரம் நிலைத்தன்மை மற்றும் சமத்துவத்தை ஊக்குவிக்கும்"என்று தெரிவித்துள்ளார் .
செப்டம்பர் 20 ஆம் தேதி, டாக்டர் ஜிதேந்திர சிங் சுமார் 35 நிறுவனங்களின் மூத்த நிர்வாகிகள் மற்றும் ஜியோஸ்பேஷியல், ஸ்பேஸ், எர்த் & ஓஷன் சயின்ஸ், பார்மா மற்றும் பயோடெக் துறைகளுடன் தொடர்புடைய கூட்டாட்சி பிரதிநிதிகளுடன் ஒரு முக்கியமான வட்டமேஜை கூட்டத்தில் பங்கேற்கிறார்.
இந்தியா ஹவுஸில் இந்திய தூதர் வழங்கும் இரவு விருந்தில் அமெரிக்க மத்திய அரசின் முக்கிய அதிகாரிகளுடன் அமைச்சர் உரையாடுவார்.
செப்டம்பர் 21 மற்றும் 22 தேதிகளில், டாக்டர் ஜிதேந்திர சிங் பல்வேறு நிகழ்ச்சிகளில் கலந்து கொள்கிறார்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleasePage.aspx?PRID=1860395
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 191.79 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 191.79 கோடிக்கும் அதிகமான  டோஸ்கள் செலுத்தப்பட்டுள்ளன. 2,38,04,578 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.22 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் 2,582 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,89,841.
இந்தியாவில் கடந்த 24 மணி நேரத்தில் 2,364 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,77,570 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.54 கோடி . வாராந்திரத் தொற்று 0.55 சதவீதமாக உள்ளது. தினசரித் தொற்று விகிதம் 0.50 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1826552
நிதி அமைச்சகம்
60 ஐஆர்எஸ் அதிகாரிகளின் பயிற்சி நிறைவு
ஐஆர்எஸ் அதிகாரிகள் 60 பேர், இன்று தங்கள் பயிற்சியை நிறைவு செய்தனர்.
தேசிய தலைநகர் மண்டலத்தில் அமைந்துள்ள பரிதாபாத்தில் ஐஆர்எஸ் அதிகாரிகளின் 70வது பிரிவினர் பயிற்சி பெற்று வந்தனர்.
இவர்கள் இன்று தங்கள் பயிற்சியை நிறைவு செய்தனர். மொத்தம் உள்ள 60 அதிகாரிகளில் 15 பேர் பெண்கள். பயிற்சி நிறைவு விழாவில் மத்திய நிதியமைச்சர் திருமதி நிர்மலா சீதாராமனின் தகவல் வாசிக்கப்பட்டது. இணையமைச்சர் திரு அனுராக் சிங் தாக்கூர், நிதித்துறை செயலாளர் அஜய் பூஷன் பாண்டே ஆகியோரின் வீடியோ தகவல்களும் இளம் அதிகாரிகளுக்கு ஊக்குவிப்பாக இருந்தன.
இந்த பயிற்சி நிறைவுவிழா நிகழ்ச்சிக்கு மத்திய நேரடி வரிகள் மற்றும் சுங்கவாரிய தலைவர் திரு எம் அஜித் குமார் தலைமை தாங்கினார். நாட்டின் கட்டமைப்பு வளர்ச்சியில் தங்கள் உற்சாக பங்களிப்பை அளிக்க வேண்டும் என இளம் அதிகாரிகளிடம் அவர் வலியுறுத்தினார்.
நாட்டின் மிகப் பெரிய வரி சீர்திருத்தமான ஜிஎஸ்டியை நிர்வகிக்கும் பணியில் இந்த இளம் அதிகாரிகள் ஈடுபடவுள்ளனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1681158
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 178 கோடியைக் கடந்தது
நாட்டில் கடந்த 24 மணி நேரத்தில் 21 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 178 கோடியைக்  கடந்தது. 2,05,41,983 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 14,947 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,23,53,620 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.62 சதவீதமாக உள்ளது. கடந்த 24 மணி நேரத்தில் 6,561 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 77,152 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.18 சதவீதமாக உள்ளது.
கடந்த 24 மணி நேரத்தில் 8,82,953 கொவிட் பரிசோதனைகள் செய்யப்பட்டன. இதுவரை சுமார் 77 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 0.99 சதவீதமாக உள்ளது. தினசரித் தொற்று விகிதம் 0.74 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802495
புவி அறிவியல் அமைச்சகம்
இந்தியாவின் வடமேற்கு பகுதியில் கடந்த 24 மணிநேரத்தில் இடியுடன் கூடிய புயல் காணப்பட்டது. அடுத்த இரண்டு நாட்களுக்கான வானிலை முன்னறிவிப்பு
நடப்பு பருவநிலை அமைப்புகளும், அதன் அடிப்படையிலான முன்னறிவிப்பும்:
· ராயலசீமா முதல் தெற்கு தமிழ்நாடு வரை வளிமண்டல கீழ் நிலைகளில், வடக்கு - கிழக்கு சார்ந்த காற்றுத் தொடர்பின்மை நிலவுகிறது.
· மணிக்கு 50 முதல் 60 கிலோமீட்டர் வேகம் வரையிலான சூறைக் காற்றுடன்கூடிய இடியுடன் கூடிய புயல் தமிழ்நாடு, புதுச்சேரி, தெற்கு கர்நாடகாவின் உள்பகுதி, கடலோர ஆந்திர பிரதேசம், ராயலசீமா ஆகிய பகுதிகளில் பல இடங்களில் வீசக்கூடும்.
· தமிழ்நாட்டின் உட்பகுதி, கேரளா, தெற்கு கர்நாடகாவின் உட்பகுதி உள்ளிட்டவற்றின் சில இடங்களில் பலத்த மழை பெய்யக் கூடும்.
கடந்த 24 மணிநேர பருவநிலை அடிப்படையில் 14.05.2018 தேதிக்கான இடிப் பயுல் எச்சரிக்கை தமிழ்நாடு, புதுச்சேரிக்கு வருமாறு:
இடியுடன்கூடிய மழை, சூறைக் காற்று மற்றும் சில இடங்களில் பலத்த மழை இருக்கும்.
(Visitor Counter : 117
தொழிலாளர் மற்றும் வேலைவாய்ப்பு அமைச்சகம்
உத்தரப்பிரதேசத்தின் பரேலியில்100 படுக்கைகள் கொண்ட புதிய இஎஸ்ஐசி மருத்துவமனைக்கான பூமி பூஜை நிகழ்ச்சியில் திரு கங்குவார் பங்கேற்பு; புனித நாளான தசராவன்று அப்பகுதி மக்களுக்கு ஓர் பரிசு
உத்தரப் பிரதேசத்தின் பரேலியில் உள்ள 100 படுக்கை வசதிகளைக் கொண்ட புதிய இஎஸ்ஐசி மருத்துவமனை கட்டுவதற்கான பூமி பூஜை விழாவில் மத்திய தொழிலாளர் மற்றும் வேலைவாய்ப்புத் துறை இணை அமைச்சர்  திரு சந்தோஷ் குமார் கங்குவார் கலந்து கொண்டார்.
நிகழ்ச்சியில் பேசிய அமைச்சர், உயர் சிகிச்சைக்காக இதுவரை டெல்லி எய்ம்ஸ் அல்லது லக்னோவில் உள்ள மருத்துவமனைகளுக்குச் சென்று வந்த பயனாளிகள் இந்த இஎஸ்ஐசி மருத்துவமனை தொடங்கப்பட்ட பின் பெரிதும் பயனடைவார்கள் என்று குறிப்பிட்டார்.
இந்த மருத்துவமனையில் சாமானிய மக்களுக்கு குறைந்த கட்டணத்தில் சிகிச்சை அளிக்கப்படும் என்றும், எதிர்காலத்தில் மாதிரி மருத்துவமனையாக இது மாறும் என்றும் அவர் கூறினார்.
ரூபாய் 90 கோடி மதிப்பில் 4.67 ஏக்கர் நிலத்தில் இந்த மருத்துவமனை கட்டப்பட உள்ளது. இதன் வாயிலாக பரேலி மற்றும் அதனைச் சுற்றியுள்ள பகுதிகளைச் சேர்ந்த சுமார் 2 லட்சம் தொழிலாளர் ஈட்டுறுதி  உறுப்பினர்கள் பயனடைவார்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1667591
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
210.58 கோடி 94.05 கோடி 2-வது தவணை மற்றும் 14.30 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 27,17,979 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 96,442. கொவிட் சிகிச்சை பெறுபவர்கள் எண்ணிக்கை 0.22 சதவீதமாக உள்ளது.
குணமடைந்தோர் விகிதம் தற்போது 98.59 சதவீதம்
கடந்த 24 மணி நேரத்தில் 10,677 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,37,44,301 என அதிகரித்துள்ளது.
கடந்த 24 மணி நேரத்தில் 10,649 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.35 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,07,096 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1854017
நிதி அமைச்சகம்
பிரிக்ஸ் நிதியமைச்சர்கள் கூட்டத்தில் திருமதி நிர்மலா சீதாராமன் பங்கேற்பு
பிரிக்ஸ் அமைப்பின் முதல் நிதியமைச்சர்கள் மற்றும் மத்திய வங்கி ஆளுநர்கள் கூட்டத்தில், மத்திய நிதியமைச்சர் திருமதி நிர்மலா சீதாராமன் பங்கேற்றார்.
பிரிக்ஸ் அமைப்பின் முதல் நிதியமைச்சர்கள் மற்றும் மத்திய வங்கி ஆளுநர்களின் கூட்டம் ரஷ்யா தலைமையில் இன்று நடந்தது. இதில் சவுதி தலைமையில் நடந்த ஜி20 கூட்டத்தின் முடிவுகள், முதலீடு கட்டமைப்பை ஊக்குவிக்கும் டிஜிட்டல் தளம் மற்றும் புதிய வளர்ச்சி வங்கியின் உறுப்பினர்கள் விரிவாக்கம் ஆகியவை குறித்து ஆலோசிக்கப்பட்டது.
பிரிக்ஸ் நாடுகள் உறுப்பினராக உள்ள ஜி20 அமைப்பு, கொவிட்- 19 செயல் திட்டம் உட்பட பல முக்கிய நடவடிக்கைகளை வழங்கியுள்ளதாக இந்தக் கூட்டத்தில் மத்திய நிதிமைச்சர் திருமதி நிர்மலா சீதாராமன் கூறினார். மேலும், ஜி20 கடன் சேவை நிறுத்தி வைப்பு நடவடிக்கை, குறைந்த வருவாய் நாடுகளின் பணப் புழக்க பிரச்னைகளுக்கு, உடனடி தீர்வை உறுதி செய்துள்ளதையும் அவர் சுட்டிக் காட்டினார். இந்த நடவடிக்கைகளால், பொருளாதாரத்தை மேம்படுத்துவதில், பிரிக்ஸ் உறுப்பு நாடுகள் முக்கிய பங்காற்றுவதாகவும் அவர் குறிப்பிட்டார்.
டிஜிட்டல் பொருளாதார வரி விதிப்பு பிரச்னைக்கு தீர்வு காணும் முயற்சியில், உலக நாடுகள் ஈடுபட்டுள்ளன. இது குறித்து கருத்து தெரிவித்த திருமதி நிர்மலா சீதாராமன், வரி அமைப்புகளின் நேர்மை, சமபங்கு மற்றும் நிலைத்தன்மையை உறுதி செய்வதில் ஒருமித்த தீர்வு முக்கிய பங்கு வகிக்கும் என்றார்.
புதிய வளர்ச்சி வங்கியின் உறுப்பினர்களை விரிவுபடுத்தும் திட்டம் குறித்து பிரிக்ஸ் நாடுகளின் நிதியமைச்சர்கள் மற்றும் மத்திய வங்கி ஆளுநர்கள் இந்த கூட்டத்தில் விவாதித்தனர். இந்த விரிவாக்கத்துக்கு ஆதரவு தெரிவித்த திருமதி நிர்மலா சீதாராமன், பிராந்திய சமநிலையின் முக்கியத்துவம் குறித்து வலியுறுத்தினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1671481
-----
(Visitor Counter : 199